Wara l-arrest tal-aħwa Adrian u Robert Agius magħrufa bħala Tal-Maskar u Jamie Vella, il-Pulizija kkonfermat li t-tlieta li huma qed jgħinu fl-investigazzjonijiet b'rabta mal-qtil tal-avukat Carmel Chircop, filwaqt li tnejn minnhom qed jgħinu wkoll fl-istħarriġ marbut mal-omiċidju ta' Daphne Caruana Galizia. Fi stqarrija, il-Pulizija saħqet li l-informazzjoni li rċeviet, x'aktarx minn Vince Muscat il-Koħħu li lbieraħ wieġeb ħati għall-qtil ta' Daphne Caruana Galizia, tikkorrabora evidenza diġa' fil-pussess tagħha kemm dwar il-qtil ta' Caruana Galizia fl-2017 u tal-Avukat Carmel Chircop li kien seħħ fl-2015 f'Birkirkara. Dawn l-arresti twettqu f'żewġ operazzjonijiet konġunti fil-Baħrija fejn ġew arrestati żewġt irġiel u fis-Swieqi fejn ġiet arrestata t-tielet persuna. X'ġara lbieraħ? Vince Muscat iwieġeb ħati għall-qtil ta' Daphne Caruana Galizia Wara qbil bejn il-partijiet, Muscat jingħata sentenza ta' 15-il sena ħabs Vince Muscat jingħata l-maħfra presidenzjali biex jikxef informazzjoni fuq il-qtil ta' Carmel Chircop Jiġu arrestati l-aħwa Adrian u Robert Agius u Jamie Vella Il-Prim Ministru jisħaq li sa issa ma jirriżultax li hemm persuni li huma jew kienu konnessi mal-politika u li kienu marbutiin mal-assassinju ta' Daphna Caruana Galizia.